बता दें कि महाराष्ट्र के भीमा-कोरेगांव युद्ध की 200 वीं वर्षगांठ के दौरान एक जनवरी को पुणे में दलित समूहों और दक्षिणपंथी हिन्दू संगठनों के बीच हिंसक संघर्ष हो गया था। जिसमें एक व्यक्ति की मौत हो गई थी। ये जश्न अंग्रेजों की जीत को लेकर मनाया गया था। दलित संगठन, पेशवा बाजीराव द्वितीय की सेना पर अंग्रेजों के शौर्य दिवस को हर साल धूमधाम से मनाते हैं। इसके अलावे बीते वर्ष 31 दिसबंर को शनिवारवाड़ा के बाहर अनुसूचित जाति और अनुसूचित जनजाति कार्यकर्ताओं द्वारा यलगार परिषद का आयोजन किया गया था। इसी दौरान मुंबई और कल्याण से कई माओवादी कार्यकर्ता पकड़े गए थे। इनसे पूछताछ के दौरान पता चला कि भीमा कोरेगांव दंगे में माओवादी साजिश का हाथ है। इसके बाद से लगातार पुलिस हर मामले की छानबीन करते हुए अपनी जांच को आगे बढ़ाते रही और अब इसी सिलसिले में पांच लोगों को गिरफ्तार किया गया था जो अपने घर में कोर्ट के आदेश पर नजरबंद है, जबकि दिल्ली पुलिस ने चार अन्य लोगों को गिरफ्तार किया है।